Diari Oficial de la Generalitat Valenciana


Sumari del DOGV 7160, del 26-11-2013 (2013/11016)

RESOLUCIÓ de 14 de novembre de 2013, de la Conselleria d'Educació, Cultura i Esport, per la qual es disposa el funcionament de l'Institut d'Educació Secundària Radio Exterior d'Alacant.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7160

Data del DOGV
:   26-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11885


Data del document
:   14-11-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 14 de novembre de 2013, de la Conselleria d'Educació, Cultura i Esport, per la qual es disposa el funcionament de l'Institut d'Educació Secundària Radio Exterior d'Alacant. [2013/11417]  
El Decret 165/2013, de 25 d'octubre, del Consell, pel qual es crea l'Institut d'Educació Secundària Radio Exterior d'Alacant (DOCV 7140, 28.10.2013), va autoritzar la conselleria competent en matèria d'educació per a dictar les disposicions necessàries per al seu compliment i desenrotllament.  
És procedent ordenar l'inici de les activitats del centre de nova creació, determinar les ensenyances que s'hi impartixen i adoptar les mesures necessàries perquè puga desenrotllar la seua activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, vista la proposta del director general de Centres i Personal Docent de 13 de novembre 2013, i de conformitat amb esta, resolc:  
  
Primer  
1. L'inici de les activitats en l'Institut d'Educació Secundària Radio Exterior d'Alacant, codi 84571605.  
2. El centre impartirà les ensenyances d'Educació Secundària.  
3. Així mateix impartirà ensenyances de Batxillerat de les modalitats Ciències i Tecnologia i Humanitats i Ciències Socials.  
4. El centre s'adscriu a la Universitat d'Alacant, als efectes de realització de la prova d'accés a la universitat.  
5. El centre impartirà el programa d'educació bilingüe Programa d'Incorporació Progressiva (PIP) i el Programa d'Ensenyament en Valencià (PEV).  
  
Segon  
La Direcció Territorial d'Educació, Cultura i Esport d'Alacant nomenarà l'equip directiu del centre de conformitat amb el que establix el capítol IV del títol V de la Llei Orgànica 2/2006, de 3 de maig, d'Educació, i el Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell (DOGV 08.09.1997).  
  
Tercer  
La Direcció General de Centres i Personal Docent determinarà i gestionarà els fons necessaris per a la posada en funcionament i el manteniment del centre, i el dotarà amb l'equipament i material didàctic necessaris. A este efecte, la Direcció Territorial d'Educació, Cultura i Esport efectuarà una proposta oportuna i raonada.  
  
Quart   
El que establix esta resolució s'inscriurà en el Registre de Centres Docents de la Comunitat Valenciana.  
  
Quint  
Els distints òrgans d'esta conselleria són autoritzats perquè, en l'àmbit de les seues competències respectives, adopten les mesures necessàries per a l'aplicació i desenrotllament del que disposa la present resolució.  
  
Sext  
Esta resolució es publicarà en el Diari Oficial de la Comunitat Valenciana i produirà efectes des de l'inici del curs escolar 2012-2013.  
  
Contra la present resolució, que posa fi a la via administrativa, es podrà presentar, potestativament, un recurs de reposició, o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació i Formació en el termini d'un mes a comptar de l'endemà de ser publicada.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de ser publicada.  
Tot això, d'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i sense perjuí que s'utilitze qualsevol altra via que es considere oportuna.  
  
València, 14 de novembre de 2013.- La consellera d'Educació, Cultura i Esport, p. d. (R 26.03.2013, DOCV 6993, 28.03.2013), el secretari autonòmic d'Educació i Formació: Rafael Carbonell Peris.